CELEX: 62015CN0129
Language: et
Date: 2015-03-16 00:00:00
Title: Kohtuasi C-129/15: Eelotsusetaotlus, mille on esitanud Administrativen sad Sofia-grad (Bulgaaria) 16. märtsil 2015 – H. M. versus Agentsia za darzhavna finansova inspektsia (ADFI)

26.5.2015   
            
            
               ET
            
            
               Euroopa Liidu Teataja
            
            
               C 171/22
            
         Eelotsusetaotlus, mille on esitanud Administrativen sad Sofia-grad (Bulgaaria) 16. märtsil 2015 – H. M. versus Agentsia za darzhavna finansova inspektsia (ADFI)
   (Kohtuasi C-129/15)
   (2015/C 171/27)
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Kassatsioonkaebuse esitaja: H. M.
   
      Vastustaja kassatsioonimenetluses: Agentsia za darzhavna finansova inspektsia (ADFI)
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (1) artikli 1 lõiget 9 tuleb mõista nii, et asutus/äriühing on „avalik-õiguslik isik” ainuüksi seetõttu, et üle 30 % tema eelmise aasta tegevuse tuludest moodustavad Natsionalna zdravnoosiguritelna kasa (riiklik haigekassa) makstud tasud meditsiiniteenuste eest, mida asutus/äriühing osutas teiste meditsiiniasutustega tegeliku konkureerimise tingimustes?
            
         
               2.
            
            
               Kas direktiivi 2004/18 artikli 1 lõiget 9 tuleb mõista nii, et meditsiiniteenuste osutamist tegeliku konkurentsi tingimustes eraõiguslike äriühingute poolt, mis on asutatud kasumi saamiseks, võib pidada „üldisest huvist tulenevate vajaduste rahuldamiseks”?
            
         
               3.
            
            
               Kas direktiivi 2004/18 artikli 1 lõiget 9 tuleb tõlgendada nii, et sellega on vastuolus Zakon za obshtestvenite porachki (riigihangete seadus) Dopalnitelni razporedbi (lisasätted) § 1 punkt 21, mille kohaselt saab asutuse kvalifitseerida avalik-õiguslikuks isikuks juba siis, kui on täidetud üks direktiivis sätestatud kumulatiivsetele tingimustele vastavatest tingimustest?
            
         
      (1)  ELT L 134, lk 114; ELT eriväljaanne 06/07, lk 132.